**ΔΕΛΤΙΟ ΤΥΠΟΥ**

**Γραφείο Περιφερειάρχη**

Λαμία, 11 Σεπτεμβρίου 2023

**Σχολικό βοήθημα 100 €**

**μέσω της δράσης «αρχή…ΖΩ!»**

Την υλοποίηση της δράσης **«αρχή…ΖΩ!»**για το σχολικό έτος 2023 – 2024 ανακοινώνει, για έβδομη συνεχή χρονιά, η Περιφέρεια Στερεάς Ελλάδας σε συνεργασία με τη δομή «ΓΕΦΥΡΑ».

H Δράση αυτή, που χρηματοδοτείται με πόρους του Ευρωπαϊκού Κοινωνικού Ταμείου αφορά σε παροχή σχολικών ειδών αξίας εκατό ευρώ (100€) εφάπαξ, μέσω κουπονιού αγορών (voucher) σε κάθε μαθητή - μέλος οικογένειας, με οικογενειακό εισόδημα κάτω από τα όρια της φτώχειας.

Δικαιούχοι του βοηθήματος είναι γονείς και κηδεμόνες μαθητών που έχουν εγγραφεί στην Α’ τάξη Δημοτικού του σχολικού έτους 2023 – 2024 οι οποίοι πληρούν τις παρακάτω προϋποθέσεις:

* η μόνιμη και κύρια κατοικία τους να βρίσκεται στην Περιφέρεια Στερεάς Ελλάδας και είναι Έλληνες πολίτες με ελληνική υπηκοότητα ή πολίτες λοιπών κρατών μελών της Ευρωπαϊκής Ένωσης ή πολίτες άλλων κρατών νομίμως διαμένοντες στην Περιφέρεια Στερεάς Ελλάδας.
* να κατέχουν Αριθμό Φορολογικού Μητρώου (ΑΦΜ) και Αριθμό Μητρώου Κοινωνικής Ασφάλισης (ΑΜΚΑ) της ημεδαπής.
* να διαβιούν με οικογενειακό εισόδημα κάτω από το όριο της φτώχειας, το οποίο προσδιορίστηκε από την ΕΛΣΤΑΤ σε 5.712€ ετησίως, για μονοπρόσωπα νοικοκυριά προσαυξανόμενο κατά: α) 50% για τον σύζυγο και κάθε παιδί από 14 έως και 24 ετών β) 30% για κάθε παιδί κάτω των 14 ετών.

*«Συνδράμουμε τα ελάχιστα, ώστε κανένα «πρωτάκι» να μην αισθανθεί πιο μειονεκτικά. Σήμερα, που ξεκινούν τα σχολεία βάζουμε ένα ακόμα λιθαράκι στην εξαφάνιση του κοινωνικού αποκλεισμού, προσφέροντας ένα μικρό βοήθημα στις οικογένειες που το έχουν ανάγκη, ώστε κανένας μαθητής να μην στερηθεί τα αυτονόητα. Καλή σχολική χρονιά σε όλους!»*, δήλωσε ο Περιφερειάρχης Στερεάς Ελλάδας Φάνης Σπανός.

Ο Αντιπεριφερειάρχης Κοινωνικής Μέριμνας και Πρόεδρος της Επιτροπής Εργασίας και Κοινωνικής Αλληλεγγύης Γιάννης Περγαντάς, δήλωσε: *«Συνεχίζουμε, ακόμα μια φορά να στεκόμαστε δίπλα σε οικογένειες  που αντιμετωπίζουν δυσκολίες στην αγορά των σχολικών ειδών για την καινούργια  χρονιά , ώστε να μην υπάρξει κανένας μαθητής και μαθήτρια που θα στερηθεί τα απαραίτητα εφόδια για την έναρξη της εκπαιδευτικής διαδικασίας».*

Οι ενδιαφερόμενοι μπορούν να καταθέσουν τις αιτήσεις τους μέχρι και τις 22 Σεπτεμβρίου 2023. Για την υποβολή των αιτήσεων ή περισσότερες πληροφορίες, μπορούν να επισκεφθούν την ιστοσελίδα της Γέφυρας [www.gefyra.com.gr](http://www.gefyra.com.gr/) και της Περιφέρειας Στερεάς Ελλάδας [www.pste.gov.gr](http://www.pste.gov.gr/), αλλά και να απευθύνονται στα γραφεία της Δομής:

|  |  |  |
| --- | --- | --- |
| **Α/Α** | **ΓΡΑΦΕΙΑ / ΔΙΕΥΘΥΝΣΕΙΣ** | **ΔΙΕΥΘΥΝΣΗ** |
| 1. | ΓΡΑΦΕΙΟ ΛΑΜΙΑΣ | Δομή ΓΕΦΥΡΑ / Περιφερειακό Ταμείο Ανάπτυξης – ΠΣΤΕ  Πλατεία Ελευθερίας 3, 35131, Λαμία  2ος όροφος, Τηλ.: 22310 28725  e-mail: [info@gefyra.com.gr](mailto:info@gefyra.com.gr) |
| 2. | ΓΡΑΦΕΙΟ ΑΜΦΙΣΣΑΣ | Διοικητήριο Π.Ε. Φωκίδας  Ι. Γιδογιάννου 31, 33100, Άμφισσα  Ισόγειο  Τηλ.: 22653 50671 |
| 3. | ΓΡΑΦΕΙΟ ΚΑΡΠΕΝΗΣΙΟΥ | Διοικητήριο Π.Ε. Ευρυτανίας (Κεντρικό Δημαρχείο)  Εθνικής Αντιστάσεως 1, 36100, Καρπενήσι  Τηλ.: 22373 52306, 52304 |
| 4. | ΓΡΑΦΕΙΟ ΛΙΒΑΔΕΙΑΣ | Διοικητήριο Π.Ε. Βοιωτίας  Φίλωνος 35-39, 32131, Λιβαδειά Ισόγειο  Τηλ.: 22613 50106 |
| 5. | ΓΡΑΦΕΙΟ ΧΑΛΚΙΔΑΣ | Διοικητήριο Π.Ε. Εύβοιας  Λ. Χαϊνά 93, 34132, Χαλκίδα  1ος όροφος, Γραφείο 120 Β  Τηλ.: 22213 53932, 53933, 53936, 53937 |